Freedom House: Vazhdon rënia e lirisë në botë
Në raportin vjetor të sapo-publikuar, organizata Freedom House thotë se edhe gjatë 2017-tës vazhduan prirjet që kanë rezultuar në kufizim të drejtave civile dhe lirive demokratike
2017-ta ishte viti i 12-të radhazi që u shoqërua me rënie të lirisë globale, sipas Raportit Botëror të organizatës “Freedom House”. Ekspertët thonë se Kina, Rusia dhe Koreja e Veriut ishin ndër vendet që ndikuan duke rritur kërcënimin për stabilitetin global, por shtojnë se ka shenja përparimi në të gjitha rajonet, përfshirë Amerikën Latine dhe Afrikën. Korrespondentja Elizabeth Chernoff njofton për përfundimet e raportit. Demokracia po sulmohet dhe kufizohet thuajse në çdo cep të globit. Në këtë përfundim arrin raporti i organizatës Freedom House që analizon të drejtat civile dhe liritë demokratike në botë. Arch Puddington është studiues në “Freedom House”: Këtu përfshihen Shtetet e Bashkuara, ku hetimet lidhur me rolin e Rusisë në zgjedhjet presidenciale të 2016 kanë dëmtuar imazhin e Amerikës si model i demokracisë. Fushata ruse e dizinformimit që shoqëroi zgjedhjet në vende të ndryshme evropiane u citua si faktor që minoi normat demokratike në botë. Në vende si Kina ekspertët shohin një prirje të intensifikimit të shtypjes dhe censurës nën udhëheqësin Shi Gjinping. Eksodi masiv i myslimanëve rohinga nga shteti Rahajn në Mianmar për në Bangladesh është dëshmi e një krize humanitare që shumë vende, përfshirë Shtetet e Bashkuara po e cilësojnë si spastrim etnik. Pas rrëzimit të Presidentit të Zimbabvesë, Robert Mugabe, ekspertët shprehën optimizëm të matur lidhur me të ardhmen politike të këtij vendi: Shenja përparimi shihen në Amerikën Jugore dhe Qendrore, përfshirë në Meksikë, ku votuesit do të zgjedhin presidentin e ri këtë vit: thotë zoti Puddington. Ekspertët e “Freedom House” thonë se megjithë vatrat e konfliktit në Irak dhe Afganistan, ata shpresojnë të shohin shenja përparimi në proceset e sivjetshme zgjedhore në këto vende. Shenja të pjekurisë politike u vërejtën edhe në Korenë e Jugut dhe Tajvan, megjithë zhvillimet shqetësuese tek fqinjët e tyre, Kinë dhe Kore e Veriut. thotë eksperti i “Freedom House” Arch Puddington.